Službeni glasnik Grada Osijeka br. 15 od 10. srpnja 2026.

Na temelju članka 18. Zakona o proračunu („Narodne novine“ br. 144/21) i članka 19. točke 5. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21-pročišćeni tekst, 8/24, 7/25 i 18/25) Gradsko vijeće Grada Osijeka na 8. sjednici održanoj 7. srpnja 2026., donijelo je


O D L U K U

o izmjenama Odluke o izvršavanju
 Proračuna Grada Osijeka za 2026.


Članak 1.

U članku 8. stavak 1. mijenja se i glasi:
„Organizacijskom klasifikacijom Posebnog dijela Proračuna formirano je deset razdjela u sklopu kojih su planirane proračunske glave unutar kojih se nalaze Proračunski korisnici. Sukladno tome, sredstva se u Proračunu osiguravaju upravnim odjelima (organizacijske jedinice) i proračunskim korisnicima iz njihove nadležnosti i to kako slijedi: Upravni odjel-Ured gradonačelnika, Upravni odjel za zajedničke poslove i mjesnu samoupravu i proračunski korisnici vijeća nacionalnih manjina Grada Osijeka, Upravni odjel za komunalno gospodarstvo i promet, Upravni odjel za gospodarstvo i njegov proračunski korisnik Javna vatrogasna postrojba Grada Osijeka, Upravni odjel za društvene djelatnosti i njegovi proračunski korisnici: Dječji vrtić Osijek, osnovne škole, Dječje kazalište Branka Mihaljevića u Osijeku, Hrvatsko narodno kazalište u Osijeku, Gradske galerije Osijek, Kulturni centar Osijek i Agencija za obnovu osječke Tvrđe u likvidaciji, Upravni odjel za  socijalnu zaštitu, umirovljenike i zdravstvo, Upravni odjel za gospodarenje imovinom i vlasničko-pravne poslove i njegov proračunski korisnik OSA – osječka agencija za strateški razvoj, EU fondove i stanovanje, Upravni odjel za financije i nabavu, Upravni odjel za prostorno uređenje, graditeljstvo i zaštitu okoliša i Upravni odjel-Tajništvo Grada.“

Članak 2.

Ova Odluka stupa na snagu osmoga dana od dana objave u Službenom glasniku Grada Osijeka.

Osijek, 7. srpnja 2026.

